Forsvarer Ida Andenæs var svært ordknapp etter lørdagens avhør. Hun har tidligere fortalt at han ikke erkjenner straffskyld for forsettlig drap.

Da hun kom ut fra avhørene i 23-tiden, ville hun ikke si noe om mannens forklaring.

– Han har det svært tungt. Han samarbeider og forklarer seg i avhør, var alt Andenæs ville si til pressen.

Politiet har varslet en ny orientering til pressen søndag klokken 12.00.

Fant død kvinne

Lørdag ettermiddag gjorde politiet funn av en kvinne i Glomma. Da hadde de søkt med helikopter og dykkere etter den savnede Janne Jemtland ved Eidsbrua i Våler.

– Politiet i Innlandet bekrefter at det er nå gjort funn av en person i Glomma. Politiet er ikke kjent med at det er andre savnede personer i området. Pårørende til Janne Jemtland er varslet om funnet, skriver politiet i en pressemelding.

Innsatslederen på stedet bekrefter overfor NRK at det er en kvinne som er funnet, men sier at identiteten ikke kan bekreftes før liket er obdusert.

– Jeg vet ikke når dette vil skje, sier innsatsleder Frode Hjulstad til NRK.

GJORT FUNN: Politiet i Innlandet bekrefter at det er nå gjort funn av en person i Glomma. Politiet er ikke kjent med at det er andre savnede personer i området. Foto: Fredrik Hagen / NTB scanpix

Søksområdet ligger rundt 65 kilometer sørøst for Brumunddal. Fra hjemmet til Janne Jemtland og ektemannen til Eidsbrua er det rundt 80 kilometer.

Se NRKs ekstrasending om funnet under.

Ekstrasending om Brumunddal-saken Du trenger javascript for å se video.

NRK meldte tidligere lørdag at søket ble iverksatt i dette området etter avhør med den drapssiktede ektemannen.

Han ble pågrepet av politiet i Brumunddal fredag ettermiddag og siktet for drapet på Janne Jemtland. Hun hadde da vært meldt savnet i 14 dager.

Les mer: Ektemannen siktet for drap på Janne Jemtland

Ifølge NRK opplysninger har ektemannen i avhørt forklart hvor politiet kunne finnet liket. Han nekter for å ha drept henne, men har forklart at han har en rolle i saken.